# Campionat de Catalunya de voleibol femení

El Campionat de Catalunya de voleibol femení fou una competició esportiva de clubs de voleibol catalans creada l'any 1960. Era una competició de caràcter anual, organitzada inicialment per la Federació Catalana de Basquetbol i des de 1956 per la Federació Catalana de Voleibol, que acabava de ser creada. La competició era classificatòria per al Campionat d'Espanya.

## Història

El voleibol va arribar a Catalunya a la dècada de 1920, però no fou fins als anys quaranta que començà a ser practicat de forma organitzada, sota l'empara de les federacions catalanes d'handbol i de bàsquet. No fou fins a la temporada 1953-54 que es disputa la primera competició femenina de voleibol, anomenada Trofeu Doctor Navés, amb la participació de Pineda, SEU, Liceu Francès i Colegio Mayor. Aquesta competició fou creada per la Federació com un assaig per al futur Campionat de Catalunya femení. El 1956 la federació s'independitza i el campionat català passa a dependre de la Federació Catalana de Voleibol. No fou fins a l'any 1960 quan se celebrà la primera edició del Campionat de Catalunya. Cap a finals dels anys seixanta el campionat es converteix en Campionat Provincial de Barcelona, a més de campeonato regional, amb motiu de la descentralització que moltes federacions catalanes van patir en aquella època.
La temporada 1969-70 es començà a disputar la lliga espanyola de voleibol femenina amb la participació dels millors clubs femenins de l'estat. Aquest fet provocà la cada cop major pèrdua d'interès del campionat provincial a la premsa del moment. A més, el campionat esdevingué, amb el temps, una competició per a clubs de segon nivell, participant els principals clubs catalans en les competicions estatals. És la competició predecessora de la Lliga catalana de voleibol femenina.

## Historial

* En negreta = Equip guanyador (1) = Nombre de títols
* Campionat de nivell inferior
| Edició | Temporada | Campió | Subcampió |
| Trofeu Doctor Navés |||||
| I | 1953-54 | SEU (1) | Liceu Francès |
| II | 1954-55 | CD Hernán (1) | Marisol |
| III | 1955-56 | CD Hernán (2) | CE Hispano Francès |
| No es disputà entre 1957 i 1959. |||||
| Campionat de Catalunya |||||
| I | 1959-60 | Liceu Francès (1) | Secció Femenina de Calella |
| II | 1960-61 | Liceu Francès (2) | SEU Medicina |
| No es disputà la temporada 1961-62. |||||
| III | 1962-63 | Liceu Francès (3) | SEU Farmàcia |
| IV | 1963-64 | Liceu Francès (4) | SEU Farmàcia |
| V | 1964-65 | Liceu Francès (5) | CV Llars Mundet |
| VI | 1965-66 | CV Llars Mundet (1) | Club Medina |
| VII | 1966-67 | Club Medina (1) | CE Hispano Francès |
| VIII | 1967-68 | Club Medina (2) | CE Hispano Francès |
| IX | 1968-69 | Club Medina (3) | CV Llars Mundet |
| X | 1969-70 | Club Medina (4) | |
| XI | 1970-71 | Club Medina (5) | CV Llars Mundet |
| XII | 1971-72 | Club Medina (6) | CV Llars Mundet B |
| XIII | 1972-73 | CN Granollers | CE Universitari |
| XIV | 1973-74 | CV Llars Mundet | CE Universitari |
| XV | 1974-75 | Club Medina Jr | ACE Bombers |

## Palmarès

| Equip | Campió | Subcampió | Finals | Anys campió | Anys subcampió |
| Club Medina de Barcelona | 6 | 1 | 7 | 1966-67, 1967-68, 1968-69, 1969-70, 1970-71, 1971-72 | 1965-66 |
| Liceu francès de Barcelona | 5 | 1 | 6 | 1959-60, 1960-61, 1962-63, 1963-64, 1964-65 | 1953-54 |
| Club Deportivo Hernán | 2 | 0 | 2 | 1954-55, 1955-56 | - |
| Club Voleibol Llars Mundet | 1 | 4 | 5 | 1965-66 | 1964-65, 1968-69, 1970-71, 1971-72 |
| Sindicato Español Universitario | 1 | 3 | 4 | 1953-54 | 1960-61, 1962-63, 1963-64 |
| Club Esportiu Hispano Francès | 0 | 3 | 3 | - | 1955-56, 1966-67, 1967-68 |
| Marisol | 0 | 1 | 1 | - | 1954-55 |
| Secció Femenina de Calella | 0 | 1 | 1 | - | 1959-60 |

## Notes

* ↑ Segons es publica a Mundo Deportivo el dia 18/3/1961, la temporada 1960-61 es disputa la segona edició del campionat, i el dia 28/3/1963 s'esmenta el començament de la tercera edició (temporada 1962-63).
* ↑ Només inclosos els campionats amb clubs de primer nivell. S'inclou el trofeu Doctor Navés.
* ↑ Inclòs el palmarès de SEU Medicina i SEU Farmàcia.

## Referències

* 1 2 3 4 «60è Aniversari de la Federació Catalana de Voleibol». Federació Catalana de Voleibol. [Consulta: 18 febrer 2023].
* ↑ Hernández, Ángel. «El I Trofeo Doctor Navés». Mundo Deportivo, 14-02-1954. [Consulta: 21 juliol 2023].
* 1 2 Hernández, Mari Carmen. «Tres equipos catalanes en la primera categoria femenina». Mundo Deportivo, 29-06-1969. [Consulta: 21 juliol 2023].
* ↑ «Classificació». Mundo Deportivo, 29-03-1954. [Consulta: 21 juliol 2023].
* ↑ H.. «Balonbolea». Mundo Deportivo, 31-03-1954. [Consulta: 21 juliol 2023].
* ↑ Hernández, Mari Carmen. «El Trofeo doctor Navés». Mundo Deportivo, 19-05-1955. [Consulta: 21 juliol 2023].
* ↑ «Classificació». Mundo Deportivo, 16-05-1955. [Consulta: 21 juliol 2023].
* ↑ H.. «BALON-VOLEA». Mundo Deportivo, 07-06-1956. [Consulta: 21 juliol 2023].
* ↑ Hernández, Mari Carmen. «El Liceo Francés campeón regional femenino». Mundo Deportivo, 10-06-1960. [Consulta: 21 juliol 2023].
* ↑ H.. «Reparto de premios y cierre oficial de la temporada». Mundo Deportivo, 09-07-1961. [Consulta: 21 juliol 2023].
* ↑ «El reparto de premios de la F. Catalana de Balonvolea». Mundo Deportivo, 30-06-1963. [Consulta: 21 juliol 2023].
* ↑ Hernández, Mari Carmen. «Campeonato de Cataluña femenino». Mundo Deportivo, 28-03-1963. [Consulta: 21 juliol 2023].
* ↑ «Entrega de premios del Campeonato de Cataluña». Mundo Deportivo, 26-06-1964. [Consulta: 21 juliol 2023].
* ↑ Hernández, Mari Carmen. «El Campeonato de Cataluña femenino». Mundo Deportivo, 26-03-1964. [Consulta: 21 juliol 2023].
* ↑ Hernández, Mari Carmen. «Los Hogares Mundet ...». Mundo Deportivo, 14-04-1965. [Consulta: 21 juliol 2023].
* ↑ Hernández, Mari Carmen. «Campeonato Provincial Femenino». Mundo Deportivo, 05-04-1965. [Consulta: 21 juliol 2023].
* ↑ «Mañana lunes la Federación Catalana...». Mundo Deportivo, 10-07-1966. [Consulta: 21 juliol 2023].
* ↑ Hernández, Mari Carmen. «Temporada pródiga en competiciones femeninas». Mundo Deportivo, 11-06-1967. [Consulta: 21 juliol 2023].
* ↑ H.. «La federación hizo entrega de los premios». Mundo Deportivo, 15-06-1967. [Consulta: 21 juliol 2023].
* ↑ Hernández, Mari Carmen. «Campeonato de Cataluña Femenino». Mundo Deportivo, 18-01-1968. [Consulta: 21 juliol 2023].
* ↑ «Voleibol». Mundo Deportivo, 31-01-1971. [Consulta: 21 juliol 2023].
* 1 2 Hernández, Mari Carmen. «Medina campeón provincial femenino». Mundo Deportivo, 13-12-1971. [Consulta: 21 juliol 2023].
* ↑ Hernández, Mari Carmen. «Hoy en los Luises, Hispano-Vigo». Mundo Deportivo, 23-01-1971. [Consulta: 21 juliol 2023].
* ↑ «Entrega de trofeos i recompensas...». Mundo Deportivo, 05-07-1973. [Consulta: 21 juliol 2023].
* ↑ «Premios anuales de la Federación Catalana de Voleibol». Mundo Deportivo, 21-06-1974. [Consulta: 21 juliol 2023].
* ↑ «El Voleibol catalán otorgó sus distinciones anuales». Mundo Deportivo, 23-06-1975. [Consulta: 21 juliol 2023].